**ตัวชี้วัดตามแผนแม่บทส่งเสริมคุณธรรมแห่งชาติ ฉบับที่ 1 (พ.ศ.2559 - 2564)**

**ด้าน วัฒนธรรม**

|  |  |  |
| --- | --- | --- |
| **พฤติกรรมเป็นที่ประจักษ์** | **กระบวนการ/กิจกรรมที่สนับสนุน** | **ผลสำเร็จเชิงประจักษ์** |
| ชุมชน/องค์กรร่วมปกป้องและเชิดชูสถาบันพระมหากษัตริย์ซึ่งเป็นสถาบันหลักของประเทศ  | ชุมชน/องค์กรจัดกิจกรรมเทิดพระเกียรติและเชิดชูสถาบันพระมหากษัตริย์ โดยปลูกฝังและสร้างความตระหนักถึงความสำคัญ มีการนำแนวพระราชดำริไปเผยแพร่และพัฒนา พร้อมทั้งกำหนดมาตรการ เพื่อปกปักรักษา และป้องกันการกระทำที่มีแนวโน้มที่จะส่งผลกระทบต่อสถาบันหลักของชาติ  | ปลุกจิตสำนึกชุมชน/องค์กรให้มีความหวงแหน และธำรงรักษาสถาบันชาติ ศาสนา พระมหากษัตริย์  |
| สมาชิกในชุมชน/องค์กร มีทัศนคติและพฤติกรรมตามบรรทัดฐานที่ดีของสังคม อนุรักษ์ สืบสานวิถีวัฒนธรรมไทย  | ชุมชน/องค์กร จัดกิจกรรมส่งเสริมค่านิยมให้สมาชิกในชุมชนมีคุณธรรม จริยธรรม มีวินัย จิตสาธารณะ และพฤติกรรมที่พึงประสงค์ อนุรักษ์ สืบสานวิถีวัฒนธรรมไทย  | สมาชิกในชุมชน/องค์กรมีทัศนคติและพฤติกรรมที่สะท้อนการมีคุณธรรมจริยธรรม อนุรักษ์ สืบสานวิถีวัฒนธรรมไทยเพิ่มขึ้น  |
| ชุมชนมีรายได้เพิ่มขึ้น สามารถพึ่งพาตนเองได้  | 🞄การส่งเสริมให้เกิดชุมชนแห่งการเรียนรู้ด้วยกระบวนการวิจัย และการถ่ายทอดองค์ความรู้ในชุมชนเพื่อนำไปสู่การแก้ไขในพื้นที่และการต่อยอดองค์ความรู้ไปสู่เชิงพาณิชย์ รวมทั้งส่งเสริมการใช้เทคโนโลยี สารสนเทศในการสร้างการจัดการความรู้ชุมชน 🞄การพัฒนาเศรษฐกิจชุมชน โดยส่งเสริมการประกอบอาชีพของผู้ประกอบการระดับชุมชน การสนับสนุนศูนย์ฝึกอาชีพชุมชน การส่งเสริมการเชื่อมระหว่างเครือข่ายอุตสาหกรรมในพื้นที่กับเศรษฐกิจชุมชน การสร้างความร่วมมือกับภาคเอกชน 🞄การส่งเสริมการสร้างมูลค่าเพิ่มให้กับสินค้าและบริการด้านการท่องเที่ยว โดยใช้ประโยชน์จากอัตลักษณ์ และเอกลักษณ์แห่งความเป็นไทยที่สะท้อนวัฒนธรรมท้องถิ่นและวิถีชุมชน เช่น การท่องเที่ยว เชื่อมโยงกับผลิตภัณฑ์ OTOP ผลิตภัณฑ์ CPOT 🞄การส่งเสริมการท่องเที่ยวตามความต้องการของตลาด เช่น การท่องเที่ยวโดยชุมชน การท่องเที่ยวเชิงสุขภาพ การท่องเที่ยวเชิงเกษตร การท่องเที่ยวสีเขียว การท่องเที่ยวเชิงศิลปะและวัฒนธรรม ฯลฯ  | 🞄มูลค่าสินค้าชุมชนเพิ่มขึ้น ชุมชนมีรายได้เพิ่มขึ้น สามารถพึ่งพาตนเองได้ 🞄ชุมชนมีรายได้จากการท่องเที่ยวเพิ่มขึ้น เศรษฐกิจฐานรากมีความเข้มแข็งและแข่งขันได้อย่างยั่งยืน  |
| **พฤติกรรมเป็นที่ประจักษ์** | **กระบวนการ/กิจกรรมที่สนับสนุน** | **ผลสำเร็จเชิงประจักษ์** |
| ชุมชนร่วมส่งเสริมการท่องเที่ยววิถีชีวิตและวัฒนธรรมพื้นบ้านกับการสืบสานในเชิงอนุรักษ์ | 1. การจำลองวิถีชีวิตและ วัฒนธรรมพื้นบ้านในชุมชนเพื่อให้นักท่องเที่ยวได้สัมผัสและเรียนรู้วิถีชีวิตความเป็นอยู่ของคนไทย2. การทำให้เป็นสินค้าทางวัฒนธรรมด้วยกิจกรรมการท่องเที่ยว ได้แก่ การถ่ายภาพไว้เป็นที่ระลึก กิจกรรมการท่องเที่ยวชมพิพิธภัณฑ์ ลานแสดงความสามารถต่างๆ3. การนำเพลงและดนตรีพื้นบ้าน มาเป็นส่วนหนึ่งของกิจกรรมการสืบสานวิถีชีวิตและวัฒนธรรมพื้นบ้าน4. นำสถาปัตยกรรมเด่นๆ ซึ่งถือได้ว่าเป็นสื่อพื้นบ้าน คือบ้านเรือนไทยในลักษณะต่างๆ ที่ปลูกขึ้นตามฐานะของชนบทแบบดั้งเดิม5. การนำการฟ้อนรำ การละเล่น เป็นกิจกรรมสร้างความสนุกสนานครื้นเครงแก่นักท่องเที่ยว6. นำรสและกลิ่นของขนมพื้นบ้าน หรือดอกไม้มาเป็นสื่อพื้นบ้านประเภทครรลองรส เพื่อไว้สาธิตการทำและจำหน่ายแก่นักท่องเที่ยว  | 🞄 การใช้ทรัพยากรการท่องเที่ยวอย่างยั่งยืน ไม่ส่งผลกระทบด้านลบให้กับสิ่งแวดล้อม🞄 การสร้างจิตสำนึกในการอนุรักษ์สิ่งแวดล้อม เป็นการเสริมสร้างความรู้ความเข้าใจและจิตสำนึกเกี่ยวกับการอนุรักษ์สิ่งแวดล้อมให้แก่นักท่องเที่ยว🞄การสร้างความพึงพอใจให้กับนักท่องเที่ยวที่มักปรารถนาหรือสนใจที่จะศึกษาเรียนรู้ธรรมชาติ🞄การทำให้ชุมชนได้มีส่วนร่วม ได้รับประโยชน์จากการส่งเสริมการท่องเที่ยวเชิงอนุรักษ์ ทั้งทางตรงและทางอ้อมอันจะก่อให้เกิดการกระจายรายได้ |
| มีการถ่ายทอดองค์ความรู้วิถีชีวิต ภูมิปัญญา และการใช้ประโยชน์จากความหลากหลายของชุมชน | 🞄 กิจกรรมถ่ายทอดภูมิปัญญาด้านการทำอาหารพื้นบ้าน อาหารคาว/หวาน ที่เป็นเอกลักษณ์ของชุมชน 🞄กิจกรรมถ่ายทอดภูมิปัญญาด้านการทอผ้าที่เป็นเอกลักษณ์ของชุมชนในภูมิภาคต่างๆ เช่น ผ้าไหม ผ้าพื้นเมืองต่างๆ เป็นต้น 🞄 กิจกรรมถ่ายทอดภูมิปัญญาด้านการแต่งกายพื้นถิ่นของชุมชนในพื้นที่ต่างๆ เช่น ภาคเหนือ ภาคอีสาน ภาคใต้ เป็นต้น 🞄 กิจกรรมถ่ายทอดภูมิปัญญาการแสดง ศิลปวัฒนธรรมประเพณีพื้นบ้านของชุมชนต่างๆ  | ชุมชนเกิดความรัก ความหวงแหนในศิลปวัฒนธรรมประเพณีไทย วิถีชีวิตพื้นถิ่น ร่วมอนุรักษ์ สืบสาน ให้เป็นมรดกต่อคนรุ่นหลังต่อไป  |

**หมายเหตุ :**

**1.แผนปฏิบัติราชการ 4 ปี กรมส่งเสริมวัฒนธรรม (พ.ศ.2561 – 2564)**

2. ศรีสุดา พรมทอง ,**วิถีชีวิตและวัฒนธรรมพื้นบ้านกับการสืบสานเพื่อส่งเสริมการท่องเที่ยวเชิงอนุรักษ์ของหมู่บ้านอนุรักษ์ควายไทย (บ้านควาย – สุพรรณบุรี)**, ปริญญานิเทศศาสตร์มหาบัณฑิต, สาขาวิชานิเทศศาสตร์ธุรกิจ, มหาวิทยาลัยธุรกิจบัณฑิตย์, พ.ศ.2550

3. ปริศนา เพชระบูรณิน และอธิวัฒน์ รัตนวงศ์แข, ศึกษาแนวทางแนวทางการอนุรักษ์และฟื้นฟูวิถีชีวิตวัฒนธรรม ภูมิปัญญาท้องถิ่น และการใช้ความหลากหลายทางชีวภาพของชุมชนบ้านครัว, **วารสารวิชาสมาคมสถาบันอุดมศึกษาเอกชนแห่งประเทศไทย** 23, 1 (มกราคม-กรกฎาคม 2560): 64 72